স্বরাষ্ট্র প্রতিমন্ত্রীকে তখন আমি ১২/১৩ বার অনুরোধ করেছি ঘটনা এভাবে ঘটছে, আপনি ব্যবস্থা নিন। আমি তার কাছ থেকে কোনো বস্তুনিষ্ঠ সাড়া পাইনি। ফলে এ বিষয়টাও আমার কাছে রহস্যজনক। তাহলে প্রশ্ন জাগে জামায়াত বা এদেশে ইসলামী রাজনীতিতে যারা বিশ্বাস করে না অথবা যারা বাংলাদেশকে তাবেদার বানাতে চায় অথবা যারা বাংলাদেশে ইসলামী রাজনীতিকে নির্মুল করতে চায় তারা সকলে মিলেই কি এ ঘটনা সংঘটিত করেছে? এ প্রশ্নের জবাব আমি এখনও পাইনি। তবে ইনশাআল্লাহ এক সময় পাওয়া যাবে। তাই আমি বলব, ২০০৭ সালের ২২ জানুয়ারির নির্বাচনকে ভণ্ডুল করার জন্য, কেয়ারটেকার সরকার পদ্ধতিকে প্রশ্নবিদ্ধ করার জন্য, ইসলামী নৈতিক-মূল্যবোধের রাজনীতিকে ধ্বংস করার জন্য, বাংলাদেশকে একটি পরনির্ভরশীল দেশে পরিণত করার জন্য যারা ষড়যন্ত্রে লিপ্ত, তাদের নেপথ্য ভূমিকাতেই এই নিষ্ঠুর ঘটনা সংঘটিত হয়েছে। তারাই এই ঘটনা সৃষ্টি করেছে অথবা তাদের পরিকল্পনার অংশ হিসেবেই এই ঘটনা সংঘটিত হয়েছে।